b'\n_START_ARTICLE_\nStanislavas Redensas\n_START_SECTION_\nBiografija\n_START_PARAGRAPH_\nGim\xc4\x97 Lenkijos darbininko \xc5\xa1eimoje Novominske, Lom\xc5\xbeos gubernijoje. Anksti neteko t\xc4\x97vo. Iki Pirmojo pasaulinio karo dirbo Kamenskoj\xc4\x97s metalurgijos gamykloje. 1914 m. \xc4\xafstojo \xc4\xaf RSDP. Prasid\xc4\x97jus Pirmajam pasauliniam karui mobilizuotas, bet 1915 m. d\xc4\x97l ligos buvo demobilizuotas ir gr\xc4\xaf\xc5\xbeo prie politin\xc4\x97s veiklos. 1917 m. buvo RSDP metalurgijos darbinink\xc5\xb3 s\xc4\x85jungos sekretoriumi._NEWLINE_1918\xc2\xa0m., vykstant Rusijos pilietiniam karui, prad\xc4\x97jo dirbti neseniai sukurtoje \xc4\x8cK. I\xc5\xa1 Maskvos buvo i\xc5\xa1si\xc5\xb3stas \xc4\xaf Maskv\xc4\x85, kur paskirtas \xc4\x8cK inspektoriumi. Netrukus tapo Dzer\xc5\xbeinskio vadovaujamos \xc4\x8cK Prezidiumo sekretoriumi._NEWLINE_Per ant\xc4\x85sias Stalino vedybas 1919 m. kovo 24 d. S.Redensas, b\xc5\xabsimasis Stalino svainis, buvo Stalino ir Nade\xc5\xbedos Alilujevos liudininkas. Jis buvo ved\xc4\x99s jos seser\xc4\xaf An\xc4\x85 Alilujev\xc4\x85. Pilietinio karo metu buvo Odesoje, Kijeve ir Charkove. 1920 m. kaip \xc4\x8cK funkcionierius dalyvavo Raudonajai armijai u\xc5\xbeimant Vrangelio valdyt\xc4\x85 Krym\xc4\x85. 1922 m. rugs\xc4\x97jo 11 d. S.Redensas paskirtas Krymo \xc4\x8cK vadovu, juo liko ir 1923 m. \xc4\xafk\xc5\xabrus Krymo autonomin\xc4\x99 socialistin\xc4\x99 respublik\xc4\x85. 1926 m. at\xc5\xa1auktas \xc4\xaf Maskv\xc4\x85. 1927\xe2\x80\x931934 m. buvo TSKP Centrinio komiteto narys._NEWLINE_Nors 1928 m. buvo paskirtas U\xc5\xbekaukaz\xc4\x97s TFSR GPU vadovu. 1931 m. paskirtas Baltarusijos TSR GPU vadovu, po to GPU vadovu Ukrainos TSR. 1932 m. kartu su Kosioru gavo u\xc5\xbeduot\xc4\xaf sukurti plan\xc4\x85 (kaip dal\xc4\xaf kolektyvizacijos), pagal kur\xc4\xaf tur\xc4\x97jo b\xc5\xabti likviduoti "buo\xc5\xbe\xc4\x97s ir petli\xc5\xabrininkai kontrrevoliucionieriai". I\xc5\xa1buo\xc5\xbeinimo kampanijos metu S. Redensas priklaus\xc4\x97 troikai, kuri l\xc4\x97m\xc4\x97 \xc5\xbemoni\xc5\xb3, ap\xc5\xa1aukt\xc5\xb3 buo\xc5\xbe\xc4\x97mis, likim\xc4\x85. Buvo suimti du t\xc5\xabkstan\xc4\x8diai kol\xc5\xabki\xc5\xb3 pirminink\xc5\xb3, o prie\xc5\xa1 valstie\xc4\x8dius nukreiptos kovos kulminacija buvo Holodomoras, milijon\xc5\xb3 ukrainie\xc4\x8di\xc5\xb3 mirtis nuo bado._NEWLINE_1933 m. sausio m\xc4\x97n. jis buvo at\xc5\xa1auktas \xc4\xaf Maskv\xc4\x85 ir nuo 1934\xc2\xa0m. liepos m\xc4\x97nesio iki 1938\xc2\xa0m. sausio m\xc4\x97nesio vadovavo Maskvos srities NKVD, buvo NKVD trejeto pirmininku. Po S. Kirovo nu\xc5\xbeudymo 1934 m. organizavo valym\xc4\x85 Maskvoje ir Pamaskvyje. Buvo vienas i\xc5\xa1 organizatori\xc5\xb3 sufabrikuotoje byloje prie\xc5\xa1 L. Kamenev\xc4\x85 ir G. Zinovjev\xc4\x85, taip pat M. Riutino byloje._NEWLINE_1938 m. sausio 20 d. i\xc5\xa1 NKVD Maskvos srities valdybos vir\xc5\xa1ininko pareig\xc5\xb3 atleistas ir paskirtas Kazachijos TSR vidaus reikal\xc5\xb3 liaudies komisaru. Lapkri\xc4\x8dio m\xc4\x97nes\xc4\xaf jis i\xc5\xa1 \xc5\xa1i\xc5\xb3 pareig\xc5\xb3 pa\xc5\xa1alintas, o 1938 m. lapkri\xc4\x8dio 22 d. buvo suimtas ir pasodintas \xc4\xaf Lubiankos kal\xc4\x97jim\xc4\x85. 1940\xc2\xa0m. sausio 21 d. kaip "lenk\xc5\xb3 diversin\xc4\x97s-\xc5\xa1nipin\xc4\x97jimo grup\xc4\x97s narys" nuteistas su\xc5\xa1audyti ir t\xc5\xb3 pa\xc4\x8di\xc5\xb3 met\xc5\xb3 vasario 12 d. su\xc5\xa1audytas._NEWLINE_Redenso \xc5\xa1eima su jo dviem s\xc5\xabnumis Leonidu ir Vladimiru po S. Redenso su\xc5\xa1audymo liko gyventi dideliame bute prie\xc5\xa1ais Kremli\xc5\xb3 and Maskvos up\xc4\x97s kranto. S.Redenso \xc5\xbemona Ana nuo 1917 m. buvo partijos nar\xc4\x97 ir pilietinio karo metu dirbo Odesoje. 1948 m. d\xc4\x97l tariamo \xc5\xa1nipin\xc4\x97jimo nuteista 10 met\xc5\xb3 \xc4\xafkalinimo lageryje. Po Stalino mirties 1954 m. ji buvo paleista \xc4\xaf laisv\xc4\x99._NEWLINE_1957\xc2\xa0m. Redenso na\xc5\xa1l\xc4\x97s A. S. Alilujevos (Stalino \xc5\xbemonos sesers) pra\xc5\xa1ymu d\xc4\x97l reabilitacijos, Redenso byla buvo per\xc5\xbei\xc5\xabr\xc4\x97ta, bet pra\xc5\xa1ymas atmestas._NEWLINE_1961\xc2\xa0m. lapkri\xc4\x8dio 16 d. eiliniu Alilujevos pra\xc5\xa1ymu ir asmeniniu N. Chru\xc5\xa1\xc4\x8diovo nurodymu buvo reabilituotas._NEWLINE_1989\xc2\xa0m. TSRS Generalin\xc4\x97 prokurat\xc5\xabra dar kart\xc4\x85 per\xc5\xbei\xc5\xabr\xc4\x97jo Redenso byl\xc4\x85 ir nustat\xc4\x97, kad Redensas reabilituotas neteis\xc4\x97tai. Ta\xc4\x8diau, ry\xc5\xa1ium su tuo, kad po reabilitacijos pra\xc4\x97jo 27 metai, n\xc4\x97ra juridinio pagrindo pakeisti \xc4\xafsakym\xc4\x85 d\xc4\x97l reabilitacijos._NEWLINE_Redenso s\xc5\xabnus Vladimiras Alilujevas para\xc5\xa1\xc4\x97 prisiminim\xc5\xb3 knyg\xc4\x85, kurioje \xc5\xa1lovino Stalin\xc4\x85.'